《寻觉公因寄李二端司空十四曙》
唐代·耿湋

少年尝昧道，无事日悠悠。及至悟生死，寻僧已白头。

云回庐瀑雨，树落给园秋。为我谢宗许，尘中难久留。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。